กระทู้ถามที่ ๐๓๔/ว.

สภาผู้แทนราษฎร

๒๖ กรกฎาคม ๒๕๖๖
เรื่อง ขอความอนุเคราะห์ชุดเจาะบ่อบาดาลพร้อมก่อสร้างหอถังระบบประปาหมู่บ้าน
กราบเรียน ประธานสภาผู้แทนราษฎร

ข้าพเจ้าขอตั้งกระทู้ถาม ถามรัฐมนตรีว่าการกระทรวงมหาดไทย ดังต่อไปนี้

ด้วยประชาชนในพื้นที่หมู่ที่ ๑๑ บ้านสวน และหมู่ที่ ๑๓ บ้านโคกหมื่นอินทร์ ตำบลควนมะพร้าว อำเภอเมืองพัทลุง จังหวัดพัทลุง ได้รับความเดือดร้อนจากการมีน้ำเพื่อใช้ในการอุปโภค บริโภค และการทำเกษตรไม่เพียงพอและไม่ทั่วถึง โดยเฉพาะในช่วงฤดูแล้ง การดำรงชีวิตเป็นไปด้วยความยากลำบากประชาชนในพื้นที่ดังกล่าวมีความประสงค์ให้มีการขุดเจาะบ่อบาดาลพร้อมก่อสร้างหอถังระบบน้ำหมู่บ้าน เพื่อเพิ่มปริมาณน้ำไว้ใช้ในการอุปโภค บริโภค และการทำเกษตร ซึ่งจะเป็นการบรรเทาความเดือดร้อนแก่ประชาชนในพื้นที่ได้เป็นอย่างยิ่ง จึงขอเรียนถามว่า

๑. กระทรวงมหาดไทย มีนโยบายสนับสนุนงบประมาณขุดเจาะบ่อบาดาล พร้อมก่อสร้างหอถังระบบน้ำหมู่บ้านแก่ประชาชนในพื้นที่ดังกล่าวหรือไม่ อย่างไร ขอทราบรายละเอียด

๒. กระทรวงมหาดไทย มีนโยบายในการขุดเจาะบ่อบาดาลพร้อมก่อสร้างหอถังระบบน้ำหมู่บ้านแก่ประชาชนในพื้นที่ดังกล่าวหรือไม่ อย่างไร ก็ตามจะสามารถดำเนินการได้เมื่อใด ขอทราบรายละเอียดของให้ตอบในที่ประชุมสภา

ขอแสดงความนับถืออย่างยิ่ง
สุพันธ์ ธรมเพชร
สมาชิกสภาผู้แทนราษฎร พรรคประชาธิปัตย์
จังหวัดพัทลุง

คำตอบกระทู้ถามที่ ๐๓๔/ร.

ของ นางสุพัชรี ธรมเพชร สมาชิกสภาผู้แทนราษฎร พรรคประชาธิปัตย์ จังหวัดพัทลุง เรื่อง ขอความอนุเคราะห์ขุดเจาะบ่อบาดาลพร้อมก่อสร้างหอดึงระบบประปาหมู่บ้าน

ข้าพเจ้า นายทรงศักดิ์ ทองศรี รัฐมนตรีช่วยว่าการกระทรวงมหาดไทยปฏิบัติราชการแทน รัฐมนตรีว่าการกระทรวงมหาดไทย ขอตอบกระทู้ถามของท่านสมาชิกผู้มีเกียรติ ดังนี้

คำถามที่ ๑ กระทรวงมหาดไทย มีนโยบายสนับสนุนงบประมาณขุดเจาะบ่อบาดาลพร้อมก่อสร้าง หอดึงระบบประปาหมู่บ้านแก่ประชาชนในพื้นที่ดังกล่าวหรือไม่ อย่างไร ขอทราบรายละเอียด

คำตอบ กระทรวงมหาดไทยมีหน้าที่บำบัดทุกข์ บำรุงสุข การรักษาความสงบเรียบร้อย ของประชาชน สำหรับองค์กรปกครองส่วนท้องถิ่นมีหน้าที่โดยตรงในการจัดให้มีน้ำเพื่อการอุปโภคบริโภค และการเกษตร รวมทั้งจัดให้มีน้ำสะอาดหรือการประปาให้แก่ประชาชนในพื้นที่ แต่การดำเนินการต่าง ๆ ต้องจัดทำเป็นโครงการ ซึ่งโครงการดังกล่าวต้องนำมาจากปัญหาและความต้องการของประชาชน ในพื้นที่ โดยองค์กรปกครองส่วนท้องถิ่นจะกำหนดไว้ในแผนพัฒนาท้องถิ่น ซึ่งหากเกิดปัญหาเร่งด่วน ประชาชนได้รับความเดือดร้อน องค์กรปกครองส่วนท้องถิ่นจะพิจารณาแก้ไขหรือเพิ่มเติมแผนพัฒนา ท้องถิ่นสามารถดำเนินการได้เองโดยเป็นอำนาจของผู้บริหารท้องถิ่น ยกเว้นกรณีขององค์การบริหาร ส่วนตำบลต้องผ่านสภา ก่อนจึงจะสามารถประกาศใช้ได้

การแก้ไขปัญหาความเดือดร้อนจากการมีน้ำเพื่อใช้ในการอุปโภคบริโภคและการทำการเกษตร ไม่เพียงพอและไม่ทั่วถึง โดยให้มีการขุดเจาะบ่อบาดาลพร้อมก่อสร้างหอดึงระบบประปาหมู่บ้าน เป็นนโยบายสำคัญของกระทรวงมหาดไทยในด้าน “น้ำดื่มสะอาด ลดค่าใช้จ่ายให้กับประชาชน” โดยให้องค์กรปกครองส่วนท้องถิ่นเป็นหน่วยงานในระดับพื้นที่ดำเนินการ ดังนี้

๑. ให้องค์กรปกครองส่วนท้องถิ่นตราข้อบัญญัติ/เทศบัญญัติ เพื่อขุดเจาะบ่อบาดาลพร้อมก่อสร้างหอดึงระบบประปาหมู่บ้าน โดยใช้งบประมาณขององค์กรปกครองส่วนท้องถิ่น

๒. กรรณิตายภาพให้ประสานโครงการเพื่อขอรับสนับสนุนจากกองคำบริหารส่วนจังหวัดได้

๓. กรณืองค์กรปกครองส่วนท้องถิ่นไม่มีเงินประมาณหรือมีงบประมาณไม่เพียงพอให้ขอรับ การสนับสนุนงบประมาณที่ส่วนกลาง โดยโครงการต้องปรากฏในแผนปฏิบัติการด้านทรัพยากรน้ำ (Thai Water Plan) ซึ่งเป็นไปตามพระราชบัญญัติทรัพยากรน้ำ พ.ศ. ๒๕๖๑ และเมื่อโครงการถูกบรรจุในแผนปฏิบัติการด้านทรัพยากรน้ำ (Thai Water Plan) ซึ่งในปัจจุบันกระทรวงมหาดไทย โดยกรมส่งเสริมการปกครองท้องถิ่นได้ตั้งงบประมาณเงินอุดหนุนเฉพาะกิจ ด้านแหล่งกักเก็บน้ำ และด้านก่อสร้างและปรับปรุงเพิ่มประสิทธิภาพระบบประปาหมู่บ้าน ให้กับองค์กรปกครองส่วนท้องถิ่น